

**ELŐTERJESZTÉS**

Üllés Nagyközségi Önkormányzat Képviselőtestületének

**Előterjesztő:** dr. Borbás Zsuzsanna jegyző

**Tárgy:** A polgármester illetményének, költségtérítésének megállapítása

**Iktatószám:**  /2017.

**Melléklet** --


**Felelős:** dr. Borbás Zsuzsanna jegyző

**Véleményezésre megküldve:** **---**

*Az előterjesztést* ***nyílt*** *ülésen kell tárgyalni!*

*A döntéshez* ***egyszerű szótöbbség*** *szükséges*!

**Törvényességi véleményezésre bemutatva: ---**



# Üllés Nagyközség jegyzője

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* MCj03002290000[1]*: jegyzo@ulles.hu*

|  |  |
| --- | --- |
| Ügyiratszám: ….. /2017. |  |
|  |  |
| **Tárgy:** A polgármester illetményének,  költségtérítésének megállapítása | |

**Üllés Nagyközségi Önkormányzat**

**Képviselőtestülete részére!**

Ü l l é s

Tisztelt Képviselőtestület!

A Kormány javaslata alapján az Országgyűlés 2016. december 13. ülésnapján fogadta el a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) módosítását a polgármesterek jövedelmi helyzetének, illetményének rendezése érdekében.

Az Mötv. a korábbi rendelkezésekhez képest változtatott a díjazás szabályozásán, a lakosságszámhoz igazodóan konkrét összegben állapította meg a polgármesteri illetményt.

2012. év óta megtörtént az egészségügy, közszolgáltatások, a közfoglalkoztatás, oktatás reformja, átalakult a kormányzati szervezetrendszer, megváltoztak a kormányzati szervek és az önkormányzatok közötti feladatmegosztás. Több olyan feladat került a járási hivatalokhoz, kormányhivatalokhoz, amelyeket korábban az önkormányzatok láttak el. Ezzel egyidejűleg azonban különböző típusú önkormányzatoknál jelentkeztek új feladatok. Az önkormányzati feladatokat irányító polgármestereknek is differenciáltabb lett a tevékenysége, így díjazásukat is ehhez igazította a törvény. A törvénymódosítás a lakosságszámhoz igazodó kategóriák tekintetben a jelenlegihez képest tovább differenciája a rendszert, ezáltal a feladatellátásnagyságrendjéhez képest méltányosabb illetményeket állapít meg. Fontos megjegyezni, hogy a módosítással minden településen emelkedik a polgármesterek díjazása.

2017. január -jétől az új polgármesteri illetmény alapja az államtitkár közszolgálati tisztviselőkről szóló törvényben meghatározott illetményének összege.

Településünk lakosságszáma alapján a 2001-5000 fő lakosságszámú települések közé tartozunk, így a polgármester illetménye a törvény alapján az államtitkár illetményének 55 %-a, azaz 548.400,- Ft. Az illetményt 100,- Ft-ra kerekítve kell meghatározni.

A polgármester költségtérítése az Mötv. 71. § (6) bekezdése alapján havonta az illetményének 15 %-ban meghatározott összeg, mely jelen esetben 82.260,- Ft.

Fentekre tekintettel kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**………/2017. (I. 24.) önkormányzati határozat**

**Tárgy:** Polgármester illetményének, költségtérítésének megállapítása

**H A T Á R O Z A T**

1. Üllés Nagyközségi Önkormányzat Képviselőtestülete Nagy Attila Gyula polgármester illetményét az Mötv. 71. §-a alapján 2017. január 1-jétől **548.400,- Ft – azaz Ötszáznegyvennyolcezer-négyszáz forintban állapítja meg,** továbbá az Mötv. 71. § (6) bekezdése alapján járó költségtérítés mértékét **82.260,-** Ft-ban – azaz Nyolcvankettőezer-kettőszázhatvan – forintban állapítja meg.

2. A Képviselő-testület felkéri a jegyzőt az illetmény megállapításával kapcsolatos intézkedések végrehajtására.

**Határidő:** azonnal

**Felelős:** dr. Borbás Zsuzsanna jegyző

**Határozatról értesül:**

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Irattár.

Üllés, 2017. január 23.

Tisztelettel:

dr. Borbás Zsuzsanna

jegyző